Одинцов Александр Иванович

Одинцов Александр Иванович (1918—1995) — СССР кадӧ военнӧй разведкаын уджалысь, генерал-полковник. Дзик ӧти коми генерал, кодлы сетӧма ӧтпыр нёль Гӧрд Дӧрапас орден.

 Олан туй 
Чужӧма 1918 вося ода-кора тӧлысь 13-ӧд лунӧ крестьянин семьяын Емдін районса Семуков грездын. 1936 воын Емдінса педагогика училишӧ помалӧм бӧрын уджалӧма комсомолса райкомын. 1938 восянь Сӧветскӧй армияын. 1939 воын помалӧма Энгельс нима Ленинградса военнӧ-политическӧй училишӧ. Сійӧс мӧдӧдӧмаӧсь советскӧ-финляндскӧй тыш вылӧ, кӧні чорыда ранитчӧма. 1939—1940 воясӧ вӧлӧма стрелковӧй ротаса политрукӧн, стрелковӧй батальонса комиссарӧн. Повтӧмлун петкӧдлӧмысь сійӧс наградитӧма Гӧрд Дӧрапас орденӧн.

1941 восянь Айму вӧсна Ыджыд тышын. 1941-ӧд вося моз тӧлысь 19-ӧд лунсянь политрук А.И. Одинцов вӧлӧма Рытыв фронт штаблӧн Разведотделын торъя назначенияса отрядысь (отряда особого назначения) военкомӧн. 1942 вося моз тӧлысьсянь А.И. Одинцов вськӧдлӧм улын котыр тышкасьӧма немеч тылын Смоленск гӧгӧрын да Беларусьын. 1943 восянь А.И. Одинцов майоралӧма Рытыв фронт штабса Разведывательнӧй отделын, сэсся командиралӧма вӧрӧглӧн тылын оперативнӧй разведывательнӧй шӧринын (спецназлӧн торъя разведывательнӧй бригада). Пуктӧма ыджыд пай «Багратион» стратегическӧй операция нуӧдӧмӧ.

Айму вӧсна Ыджыд тыш бӧрын А.И. Одинцов помалӧма М.В. Фрунзе нима Военнӧй академия (1948) да СССР-са Вооружоннӧй вынъяслысь Генеральнӧй штабса академия (1956). 1948—1968 воясӧ веськӧдлӧма стрелковӧй батальонӧн да полкӧн, механизированнӧй да танкӧвӧй дивизияясӧн, корпусӧн. 1968—1973 воясын вӧлӧма сухопутнӧй войскаяслӧн Медшӧр штабын управленньӧса начальникӧн.

1986 восянь отставкаын. Олӧма Москваын.

А.И. Одинцов кулӧма 1995-ӧд вося тӧвшӧр тӧлысь 9-ӧд лунӧ Москваын, гуалӧма Лефортово шойнаын.

 Общественнӧй удж 
1973—1986 воясын вӧлӧма ДОСААФ Шӧр комитетын веськӧдлысьӧс медводдза вежысьӧн. Бӧръя воясас уджалӧма войнаса ветеранъяслӧн Россияса комитетын веськӧдлысьӧс вежысьӧн.

 Наградаяс 
А.И. Одинцовлы сетӧма  ӧкмыс орден, а сідзжӧ медальяс.
 Ленин орден (1941 во, ӧшым тӧлысь 10-ӧд лун)
 нёль Гӧрд Дӧрапас орден (1940 во, рака тӧлысь 30-ӧд лун; 1941 во, йирым тӧлысь 18-ӧд лун)
 Октябрса революциа орден
 Гӧрд Кодзувлӧн орден
 Уджвывса Гӧрд Дӧрапас орден
 Айму вӧсна Ыджыд тышса I тшупӧда орден

 Небӧгъяс 
 Немеркнущее зарево. — М., 1982.
 Непокоренная Березина. — М., 1985.

 Паметь 
 Емдін районса юрсикт Айкатылаын А.И. Одинцов нима улича (2000 во).Изъюрова Л. В селе Айкино Усть-Вымского района появится улица, названная в честь нашего современника, уроженца этого района, ветерана Великой Отечественной войны, общественного деятеля Александра Одинцова // «Комиинформ» юӧр сетан агентство (2000.01.13 лун; рочӧн); О присвоении улице в селе Айкино Усть-Вымского района имени А.И.Одинцова (Указ Главы РК от 05.01.2000. № 5) // Информационный портал Республики Коми
 Емдін районса Семуков грездын сувтӧдӧма казьтылана пӧв (2000 во).
 Емдін районса музейын видзӧны А.И. Одинцовлысь кӧлуйсӧ: шынель, полевӧй форма, фотографияяс, «Непокоренная Березина» небӧг да мукӧд.
 2018 воын пасйисны 100 во тырӧмсӧ.В Коми отметят 100-летие со дня рождения генерал-полковника Александра Одинцова // «Комиинформ» юӧр сетан агентство (2018.05.10 лун; рочӧн)

 Ӧшмӧсъяс 
 Форум поисковых движений
 Александров А. Одинцов Александр Иванович // Республика Коми: Энциклопедия: в 3-х т. — Сыктывкар: Коми небӧг лэдзанін, 1999. — С. 361.
 Юферов Д. По спецзаданию // Верность долгу. Очерки о разведчиках. — М., 1984.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Кӧжмудор сикт овмӧдчӧмин
Категория:Чужисны 1918 воын
Категория:Кулісны 1995 воын
Категория:Чужисны ода-кора тӧлысь 13-ӧд лунӧ
Категория:Кулісны тӧвшӧр тӧлысь 9-ӧд лунӧ
Категория:Айму вӧсна Ыджыд тыш вылӧ ветлысьяс